fi en fi fi fi fi nl fi fi hbs_lat fi fi fi fi fi fi fi ms fi fi en fi fi nl fi fi fr fi en fi eo fi fi fi fi fi fi fi fi fi fi fi fi id fi fi fi fi fi fi fi nl fi de fi nl fi de fi nl fi de fi nl fi de fi nl fi de fi fi fi en en fi fi fi
Kansakoululaisen lauluaarteisto : jälleenrakennusajalta tutut laulut ikäihmisten laulukokemuksissa ja muistoissa - Tutkimusportaali - Converis - Jyväskylän yliopisto
Go to Header Go to Main Navigation Go to Content Go to Footer
The song treasure of elementary school children : familiar songs from the years of rebuilding in elderly’s singing experiences and memories
Tammela, A. (2022). Kansakoululaisen lauluaarteisto : jälleenrakennusajalta tutut laulut ikäihmisten laulukokemuksissa ja muistoissa [Doctoral dissertation]. Jyväskylän yliopisto. JYU dissertations, 481. http://urn.fi/URN:ISBN:978-951-39-8993-4
Julkaisun kaikki tekijät tai toimittajat: Tammela, Annika
Lehti tai sarja: JYU dissertations
Kirjan kokonaissivumäärä: 1 verkkoaineisto (315 sivua)
Julkaisun avoin saatavuus: Avoimesti saatavilla
Julkaisukanavan avoin saatavuus: Kokonaan avoin julkaisukanava
Väitöskirja käsittelee suomalaisten ikäihmisten lapsuusvuosilta tuttuja lauluja ja niihin liittyviä muistoja ja merkityksiä. Tutkimuksen tarkoituksena on selvittää, kuinka toisen maailmansodan jälkeen lapsuuttaan eläneet, nyt ikääntyneet, suhtautuvat lauluihin, joita he ovat kuulleet ja laulaneet kansakouluikäisinä. Tämä kulttuurinen sukupolvi on käynyt kansakoulua Suomessa vuosien 1945–1959 välisenä aikana, jolloin maa toipui talvi- ja jatkosodista ja jälleenrakensi yhteiskuntaa. Koulusta tutut laulut olivat suosittuja yhteislauluja myös koulun ulkopuolisissa tilaisuuksissa. Laadullinen haastattelu- ja laulatusaineisto on kerätty vuonna 2019 kognitiivisesti hyväkuntoisilta ikäihmisiltä (n=20). Osallistujat kokoontuivat pienryhmissä laulamaan, kuuntelemaan ja muistelemaan musiikkia kouluvuosiensa ajalta. Aineisto koostuu videoiduista muisteluryhmätuokioista, nauhoitetuista yksilöhaastatteluista ja paperisista kyselylomakkeista. Analyysissä tarkasteltiin osallistujien suullisia, kehollisia ja kirjallisia ilmaisuja muistitietohistorian ja kokonaisvaltaisen ihmiskäsityksen valossa. Analyysin yhteydessä aineistosta nousi ilmiöitä, joiden tarkastelussa sovellettiin osallisuuden ja toimijuuden teorioissa hyödynnettyjä malleja. Tutkimustulokset osoittavat, että varhaisilta elinvuosilta tutut laulut ovat sukupolven edustajille merkityksellisiä, sillä ne kytkeytyvät yksilölliseen ja kollektiiviseen identiteettiin ja kantavat vahvoja tunnemuistoja. Valtaosa osallistujista koki lapsuudestaan tuttujen laulujen laulamisen tärkeänä. Laulujen arvot koettiin pääosin luonnollisina ja niitä halutaan edelleen pitää yllä. Myös henkilöt, jotka eivät olleet musiikillisesti orientoituneita, kokivat muisteluryhmään osallistumisen mieluisana. Yhdessä vertaisten kanssa laulaminen ja muistelu mahdollistivat kokemuksia osallisuudesta ja toimijuudesta, jotka ovat keskeisiä tekijöitä ikääntyneen hyvinvoinnin kannalta. Ikääntyneiden parissa työskentelevien nuorempien sukupolvien olisikin tärkeää tuntea tämä laulusto ja sen merkitykset ikäihmisille.
YSO-asiasanat: lapsuus; laulaminen; kansakoulu; lastenlaulut; ikääntyneet; musiikki; kokeminen; sodanjälkeinen aika; jälleenrakentaminen; sukupolvikokemukset; muistot; muistitieto; vanhustyö; väitöskirjat
Vapaat asiasanat: 1940-luku; 1950-luku
6131 Teatteri, tanssi, musiikki, muut esittävät taiteet (613 Taiteiden tutkimus)
615 Historia ja arkeologia (Humanistiset tieteet)
Musiikin, taiteen ja kulttuurin tutkimuksen laitos
Hankkeet, joissa julkaisu on tehty
Väitöskirjatyö: Sukupolvikokemuksen näkökulma musiikin henkilökohtaisiin merkityksiin ja sen suhteutuminen ikäryhmän musiikilliseen arvomaailmaan
Emil Aaltosen Säätiö sr
Väitöskirjatyö: Sukupolvikokemuksen näkökulma musiikin henkilökohtaisiin merkityksiin ja sen suhteutuminen ikäryhmän musiikilliseen arvomaailmaan
Väitöskirjatyö: Sukupolvikokemuksen näkökulma musiikin henkilökohtaisiin merkityksiin ja sen suhteutuminen ikäryhmän musiikilliseen arvomaailmaan
Sukupolvikokemuksen näkökulma musiikin henkilökohtaisiin merkityksiin ja sen suhteutuminen ikäryhmän musiikilliseen arvomaailmaan
Emil Aaltosen Säätiö sr
Konferenssimatka kansainvälisen koulutuksen historian seuran ISCHE:n konferenssiin 17.-20.7.2019 (Porto, Portugali)
Viimeisin päivitys 2022-19-08 klo 20:19
Jyväskylän yliopisto | Tutkimus- ja innovaatiopalvelut
Palveluita tutkijalle (HelpJYU) | converis-support@jyu.fi